11 ຄົນເສຍຊີວິດ ໃນເຫດ ໄຟໄໝ້ເຮືອ ຢູ່ອິນໂດເນເຊຍ
ມີ 11 ຄົນເສຍຊີວິດ ແລະ 427 ຄົນ ຖືກຊ່ອຍຊີວິດໄວ້ໄດ້ ຈາກອຸບັດຕິເຫດ ໄຟໄໝ້ເຮືອຂ້າມຟາກ ຢູ່ອິນໂດເນເຊຍ
ເຈົ້າໜ້າທີ່ອິນໂດເນເຊຍກ່າວວ່າ ເຮືອໂດຍສານ ຂ້າມຟາກລຳນຶ່ງ ທີ່ເກີດໄຟໄໝ້ ໃກ້ໆກັບເກາະ Java ເຮັດໃຫ້ຜູ້ເສຍຊີວິດຢ່າງ ນ້ອຍ 11 ຄົນ ເຈົ້າໜ້າທີ່ກະຊວງຂົນສົ່ງ ຂອງ ອິນໂດເນເຊຍກ່າວວ່າ ໄຟເລີ້ມ ລຸກໄໝ້ບໍ່ດົນຫຼັງຈາກເຮືອໂດຍ ສານລຳນີ້ ອອກຈາກເມືອງທ່າ Merak ເທິງເກາະ Java ເພື່ອເດີນທາງໄປຍັງເກາະສຸມາດ ຕຣາທີ່ຕັ້ງຢູ່ໃນບໍລິເວນໃກ້ຄຽງ ໂຄສົກຂອງກະຊວງຂົນສົ່ງອິນໂດເນເຊຍກ່າວຕໍ່ອົງການຂ່າວເອພີວ່າຜູ້ໂດຍສານ 427 ຄົນ ໄດ້ຖືກຊ່ອຍອອກມາຈາກເຮືອຂ້າມຟາກດ້ວຍຄວາມປອດໄພ ໂຄສົກເວົ້າຕື່ມວ່າບໍ່ທັນຮູ້ຈັກ ຄັກແນ່ເທື່ອວ່າມີຜູ້ຫາຍສາບສູນໄປຫຼືບໍ່ ໃນເວລານີ້ ຍັງບໍ່ທັນເປັນທີ່ຈະແຈ້ງເທື່ອວ່າແມ່ນຫຍັງຄືສາເຫດທີ່ພາໃຫ້ເກີດອັກຄີໄພດັ່ງກ່າວ ຕຳຫຼວດເວົ້າວ່າຕົນພວມທຳການສືບສວນກ່ຽວກັບເລື່ອງນີ້